ئەمین ئوشنوویی
ئەمین ئوشنوویی یان وەک لە شیعرەکانیدا ھاتووە، ئەمین ئوشنەوی (لەدایکبووی ١٨٨٩ – مردووی ١٩٥٤) نازناوی ئەدەبی شاعیری کورد میرزا محەممەد ئەمین بەلەدی کوڕی حاجی برایمە. ئەمین ئوشنوویی خاوەنی ژمارەیەکی زۆر شیعری کلاسیکە بە ھەردوو زمانی کوردی و فارسی.

ژیاننامە 
ئەمین لە ساڵی ١٨٨٩ی زایینی لە شاری شنۆ، لە بنەماڵەیەکی بەناوبانگدا لەدایک بوو. لەکاتێکدا کە ھێشتا تەمەنی نەگەیشتبووە ١١ ساڵی، باوکی حاجی برایم، ناپیاوانە لەلایەن دوژمنەکانی دەکوژرێت، و ھەر بەم ھۆیەوە دەچێتە لای حاجی قادری مامی، کە بەداخەوە ئەویش دوای ماوەیەک لە شەڕ لەگەڵ ڕووسەکان لە ڕواندز دەکوژرێت.
دوای کوژرانی باوک و مامی سێ جار ژنی ھێناوە ژنی دووەمی زۆر سەرئێشەی بۆ ناوەتە، لە ڕووی سایکۆلۆجییەوە زۆر کاری لێ کردووە، ھەروەھا یەکێ لە کچەکانی بە گەنجی سەری ناوەتەوە ئەمەشیان لە ژیانیدا دەردێکی تری دەروونیی بووە تووشی ھاتووە.
وەک خوێندەوار کەسێکی دیار لە ناو کۆمەڵگادا ماوەیەک بە ھەڵبژاردن بووە بە سەرۆکی شارەوانی شنۆ، لەبەرئەوەیە بە محەممەد ئەمین بەلەدی لە ناو خەڵکیدا ناوی دەرکردووە. ماوەیەکیش کراوە بە مامۆستای قوتابخانەی سەرەتایی لەو سەردەمانەی قوتابخانەی میری لە شارەکانی کوردستانی ئێران پەیدابوون.
ئەمین لەگەڵ زۆرێک لە شێخەکانی سەردەمی خۆی پەیوەندی ھەبووە و بۆ زۆربەیان شیعری وتووە، لەوانە غەوسی سانی، شێخ عەبدوڵڵا ئەفەندی، شێخ عەلاوەدین کەماڵیزادە و …
ساڵانی پێش مردنی لەگەڵ سێیەمین ژنی ژیانی بردۆتە سەر، ئەمەیان ئامۆزای خۆی بووە.

مردن
ئەمین لە ساڵی ١٩٥٤ لە شنۆ کۆچی دوایی کردووە و لە گۆڕستانی خەلیفە مەلا خدر لە شاری خۆی نێژراوە.

نموونە شیعر

سەرچاوەکان 

 دیوانی کوردی ئەمین ئوشنوویی، ناوەندی بڵاوکەردنەوەی فەرھەنگ و ئەدەبی کوردی، چاپی یەکەم: ساڵی ١٣٧٧ ھەتاوی، لەسەر ئەرک و تێکۆشانی: ئەحمەد بەلەدی

بەستەرە دەرەکییەکان 
 

شاعیران
شاعیرانی کورد
شاعیران بە زمانی کوردی
خەڵکی شنۆ
لەدایکبووانی ١٨٨٩
مردووانی ١٩٥٤
کوردەکانی باشووری کوردستان